Nikolaikirken i Hamburg

Nikolaikirken i Hamburg er en av bystaten Hamburgs fire lutherske «hovedkirker», og er viet til Nikolas av Myra. Dagens Nikolaikirke ble bygget i 1962 og ligger i bydelen Harvestehude. Det har eksistert to tidligere kirker ved samme navn, som lå ved Hopfenmarkt sentralt i gamlebyen. Den eldste Nikolaikirken var fra 1195. Etter en stor brann i 1842 ble kirken revet i perioden 1843–1844 og bygget opp på nytt fra 1846. Den nye Nikolaikirken ble innviet i 1863 og det 147,3 meter høye kirketårnet ble ferdigstilt i 1874. Kirken var dermed frem til 1877 den høyeste bygningen i verden, da Katedralen i Rouen overtok rekorden. Den nye Nikolaikirken ble ødelagt under britiske bombeangrep i 1943 og er bevart som ruin og minnesmerke. Denne kirkeruinen er fortsatt et landemerke i Hamburgs bykjerne.

Litteratur 
 Gerhard Hirschfeld: Geschichte des Mahnmals und der Kirchenbauten von St. Nikolai in Hamburg. Förderkreis „Rettet die Nikolaikirche e.V.“, Hamburg 2010, ISBN 978-3-940445-97-1
 Eberhard Petzold, Sylvester M. Robert: Mahnmal St. Nikolai. Historika Photoverlag, Hamburg 1995, ISBN 3-929307-24-3.
 Volker Plagemann: Kunstgeschichte der Stadt Hamburg. Junius Verlag, Hamburg 1995, ISBN 3-88506-257-7.
 Ivo von Trotha (red.): 800 Jahre Hauptkirche St. Nikolai. Hamburg 1995.

Eksterne lenker 
 

Lutherske kirkebygninger i Tyskland
Byggverk i Hamburg